กนง.คงดอกเบี้ย0.5%พยุงเศรษฐกิจ หั่นศกโต3%
ตามคาด กนง.คงดอกเบี้ย 0.5% พยุงเศรษฐกิจหลังปรับลดลงเหลือโต3%
24 มี.ค. 2564

นายทิตนันทิ์ มัลลิกะมาส ผู้ช่วยผู้ว่าการ สายนโยบายการเงิน ธนาคารแห่งประเทศไทย (ธปท.) เลขานุการ คณะกรรมการนโยบายการเงิน (กนง.) เปิดเผยว่า คณะกรรมการฯ มีมติเอกฉันท์ให้คงอัตราดอกเบี้ยนโยบายอยู่ที่ 0.50% ต่อปี
ทั้งนี้ คณะกรรมการประเมินเศรษฐกิจไทยในปี 2564 มีความเสี่ยงด้านต่ำและความไม่แน่นอนสูงในระยะข้างหน้า จึงเห็นควรให้คงอัตราดอกเบี้ยไว้และรักษาขีดความสามารถในการดำเนินนโยบายการเงินที่มีจำกัด เพื่อใช้ในจังหวะที่เหมาะสมและเกิดประสิทธิภาพสูงสุดกับเศรษฐกิจในอนาคต
นายทิตนันทิ์ กล่าวว่า เศรษฐไทยปี 2564 จะขยายตัวได้ 3% ปี 2565 โต 4.7% ต่ำกว่าที่ประมาณการไว้เดิม เนื่องจากการผลกระทบจากโควิด-19 ทำให้นักท่องเที่ยวต่างประเทศยังเข้ามาในประเทศไทยไม่ได้ ทำให้เศรษฐกิจไทยยังฟื้นตัวได้ไม่เต็มที่